Foto: primeminister.kz O‘zbekiston va Qozog‘iston chegaraoldi hamkorligi xalqaro markazi, transport-logistika markazi barpo etishni rejalashtirmoqda O‘zbekiston va Qozog‘iston o‘z chegaraoldi hududlarida xalqaro chegaraoldi markazi, transport-logistika markazi (quruq port) qurishni rejalashtirmoqda. Bu 14 mart kuni ikki tomonlama hamkorlik bo‘yicha qo‘shma hukumatlararo komissiya majlisida ma’lum bo‘ldi. Qozog‘iston Respublikasi bosh vaziri saytida xabar berilishicha, 2017 yil yakunlari bo‘yicha temir yo‘l transportining o‘zaro tashuvlari hajmi 8 foizga oshib, 20,5 million tonnadan ziyodni tashkil etdi. 2018 yilning ikki oyi davomida tashuvlar hajmi 2017 yilning shu davriga nisbatan 44 foizga oshdi.